ข้อบัญญัติองค์การบริหารส่วนตำบลสีพยา - บ่อพุข้อบัญญัติองค์การบริหารส่วนตำบลสีพยา- บ่อพุเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลสีพยา- บ่อพุ อำเภอท่าใหม่ จังหวัดจันทบุรีพ.ศ.๒๕๕๒ อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลสีพยา - บ่อพุโดยความเห็นชอบของสภาองค์การบริหารส่วนตำบลสีพยา - บ่อพุและนายอำเภอท่าใหม่จึงตราข้อบัญญัตินี้ไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลสีพยา- บ่อพุ เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลสีพยา- บ่อพุ อำเภอท่าใหม่ จังหวัดจันทบุรี พ.ศ. ๒๕๕๒ข้อ ๒[๑]ข้อบัญญัติองค์การบริหารส่วนตำบลสีพยา -บ่อพุนี้ ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและสิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองท่าใหม่ ที่ออกตามความในพระราชบัญญัติการผังเมือง พ.ศ.๒๕๑๘ข้อ ๓ในข้อบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดเขตเทศบาลตำบลท่าใหม่ ด้านใต้ ถนนสายวัดลาด - วัดบ่อพุฟากใต้ และเส้นขนานระยะ ๑๕๐ เมตร กับศูนย์กลางถนนสายวัดลาด - วัดบ่อพุด้านตะวันออก จดเส้นตั้งฉากระยะ ๑๕๐ เมตร กับถนนสายวัดลาด - วัดบ่อพุที่จุดซึ่งอยู่ห่างจากถนนสายวัดลาด - วัดบ่อพุ บรรจบกับทางหลวงแผ่นดินหมายเลข ๓๑๔๗ไปทางทิศตะวันออก ตามแนวถนนวัดลาด - วัดบ่อพุ ทางหลวงแผ่นดินหมายเลข ๓๑๔๗ฟากใต้ถนนสาธารณะ ฟากตะวันตก เส้นตรงที่ลากต่อจากถนนสาธารณะฟากตะวันตกไปทางทิศตะวันตกเฉียงใต้ ตั้งฉากกับศูนย์กลางถนนสายสีพยา - บ่อพุถนนสาธารณะฟากตะวันตก เส้นตรงที่ต่อจากถนนสาธารณะ ฟากตะวันตกไปทางทิศตะวันตกเฉียงใต้ จนบรรจบกับเส้นตรงที่ลากต่อจากเส้นขนานระยะ ๑๕๐ เมตร กับศูนย์กลางถนนสายวัดกลาง- วัดบน ไปทางทิศตะวันออก จนบรรจบกับถนนสายวัดกลาง - วัดบน ฟากตะวันตกเส้นขนานระยะ ๑๕๐ เมตร กับศูนย์กลางถนนสายวัดกลาง - วัดบน และวัดบน ด้านตะวันตกจดวัดบน เส้นขนานระยะ ๑๕๐ เมตร กับศูนย์กลางถนนสายวัดลาด และวัดลาดบริเวณที่ ๒ หมายความว่าพื้นที่ในบริเวณ ด้านเหนือ จดเขตเทศบาลตำบลท่าใหม่ ด้านตะวันออกจดเส้นแบ่งเขตตำบลบ่อพุกับตำบลพลอยแหวน อำเภอท่าใหม่ ทางหลวงแผ่นดินหมายเลข ๓๑๔๗ฟากตะวันตก และป่าช้าเนินสาธารณประโยชน์ ด้านใต้ จดเส้นแบ่งเขตตำบลบ่อพุ กับตำบลสีพยาอำเภอท่าใหม่ ด้านตะวันตก จดเขตเทศบาลตำบลท่าใหม่ ทั้งนี้ ยกเว้นพื้นที่บริเวณที่๑ทั้งนี้ บริเวณที่ ๑ และบริเวณที่ ๒รายละเอียดปรากฏตามแผนที่ท้ายข้อบัญญัตินี้ข้อ ๔ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้๑) โรงงานทุกประเภท เว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ๒) คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต๓) คลังเชื้อเพลิงเพื่อการขายส่ง๔)สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการและร้านจำหน่ายก๊าซ๕) คลังวัตถุระเบิดตามกฎหมายว่าด้วยวัตถุอันตราย๖) กำจัดมูลฝอยข้อ ๕ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้๑) จัดสรรที่ดินเพื่อการอยู่อาศัยประกอบการพาณิชย์ หรือประกอบอุตสาหกรรม๒) โรงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชน หรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๖ภายในบริเวณพื้นที่ที่กำหนดไว้ตามข้อ๔ และข้อ ๕ ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดให้ข้อ ๔ และข้อ ๕ข้อ ๗อาคารที่มีอยู่แล้วในพื้นที่ที่กำหนดตามข้อ๔ และข้อ ๕ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๘อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ให้นายกองค์การบริหารส่วนตำบลสีพยา -บ่อพุ รักษาการให้เป็นไปตามข้อบัญญัตินี้ประกาศณ วันที่ ๙ ธันวาคม พ.ศ. ๒๕๕๒วิริยะสุขสานต์นายกองค์การบริหารส่วนตำบลสีพยา บ่อพุ[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลสีพยา - บ่อพุ เรื่อง กำหนดบริเวณห้ามก่อสร้างดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลสีพยา- บ่อพุ อำเภอท่าใหม่ จังหวัดจันทบุรี พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๑๗กุมภาพันธ์ ๒๕๕๓นันท์นภัสร์/ตรวจ๑๗กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๘ ง/หน้า ๕๓/๕ กุมภาพันธ์ ๒๕๕๓